El club
El club ir 2015. gada Čīles drāmas filma, kuras režisors, kā arī viens no scenāristiem un producentiem ir Pablo Larrains. Filmā galvenās lomas atveido Roberto Fariass, Antonio Segersa un Alfredo Kastro. Filma stāsta par četriem bijušajiem priesteriem, kurus baznīca nosūta dzīvot vienā mājā nelielā ciematā, lai attīrītu viņus no pagātnes grēkiem. Filmas El club pirmizrāde notika 2015. gada 9. februārī Berlīnes starptautiskajā kinofestivālā, kur tā saņēma Žūrijas balvu. Filma saņēma pozitīvas kritiķu atsauksmes. Tīmekļa vietnē Rotten Tomatoes filmai ir 88% vērtējums. El club izvēlējās kā Čīles kandidatūru 88. Kinoakadēmijas balvai kategorijā labākai filmai svešvalodā, tomēr to nenominēja. Filmu nominēja Zelta globusa balvai kategorijā "Labākā filma svešvalodā".